Hæfnisnefnd ráðherra til ráðgjafar
Skipuð hefur verið hæfnisnefnd sem mun aðstoða ráðherra við val á ráðuneytisstjóra og skrifstofustjórum í nýtt ráðuneyti atvinnuvega og nýsköpunar. Fyrir liggur að ganga frá skipuriti hins nýja ráðuneytis, bjóða öllum starfsmönnum sjávarútvegs- og landbúnaðarráðuneytis, iðnaðarráðuneytis og hluta efnahags- og viðskiptaráðuneytis störf og skipa í embætti ráðuneytisstjóra og skrifstofustjóra.
Nýtt ráðuneyti atvinnuvega og nýsköpunar verður formlega stofnsett 4. september n.k. við sameiningu sjávarútvegs- og landbúnaðarráðuneytis, iðnaðarráðuneytis og hluta efnahags- og viðskiptaráðuneytis.
Hæfnisnefndin mun vera ráðherra til ráðgjafar við val á þeim embættismönnum ráðuneytanna þriggja sem sækjast eftir embættum hjá hinu nýja ráðuneyti. Formaður nefndarinnar er doktor Ásta Bjarnadóttir mannauðsfræðingur en með henni munu starfa þau Magnús Pétursson ríkissáttasemjari og Margrét Guðmundsdóttir formaður Félags atvinnurekenda.
Eins og komið hefur fram á mbl.is stendur ekki til að auglýsa  stöðu ráðuneytisstjóra heldur verður valið á milli  Helgu Jónsdóttur, ráðuneytisstjóra efnahags- og viðskiptaráðuneytisins, Kristjáns Skarphéðinssonar, sem gegnir sömu stöðu í iðnaðarráðuneytinu, og Sigurgeirs Þorgeirssonar, ráðuneytisstjóra sjávarútvegs- og landbúnaðarráðuneytisins.
Skipuð hefur verið hæfnisnefnd sem mun aðstoða ráðherra við val á ráðuneytisstjóra og skrifstofustjórum í nýtt ráðuneyti atvinnuvega og nýsköpunar.
Fyrir liggur að ganga frá skipuriti hins nýja ráðuneytis, bjóða öllum starfsmönnum sjávarútvegs- og landbúnaðarráðuneytis, iðnaðarráðuneytis og hluta efnahags- og viðskiptaráðuneytis störf og skipa í embætti ráðuneytisstjóra og skrifstofustjóra.
Hæfnisnefndin mun vera ráðherra til ráðgjafar við val á þeim embættismönnum ráðuneytanna þriggja sem sækjast eftir embættum hjá hinu nýja ráðuneyti.